Kan man finde en lov/paragraf, hvor der står noget om ukrudt, der vokser over/igennem skel?


Tidsler og brændenælder står i 1,5 meters højde og hælder ind over vores nyplantede hæk... Og skvadderkål, tidsler, brændenælder og mælkebøtter bliver ved med at vokse over/igennem skellet, selvom vi flittigt luger mellem hækplanterne...


Men det er en håbløs kamp, når naboerne nægter at gøre noget...


Mvh Rasmus S


Findes der love om ukrudt ved skel?
Kære Rasmus S.


Hvad der vokser på nabogrunden, har du ikke indflydelse på, så med mindre der findes bestemmelse i jeres grundejerforening eller lignende, har naboen ret til at lade ukrudtet gro inde på sin egen grund.


Men bevoksningen må ikke skade hækken i skellet. I Hegnsloven § 19 *står der:"Den til hegnet stødende jord må ikke behandles eller benyttes således, at hegnet herved beskadiges*"


Så hvis ukrudtet kvæler eller på anden måde beskadiger jeres fælleshegn/hæk. kan kan du muligvis få Hegnssynet til at pålægge naboen at fjerne ukrudt langs hækken.


Læs mere om [Hegnsloven og Hegnssyn](/hegnsloven-og-hegnsyn-17772)

Og her kan du læse gode råd om: [Hvordan slipper du for, at naboens skvalderkål vokser ind i din have?](https://www.bolius.dk/hvordan-slipper-du-for-at-naboens-skvalderkaal-vokser-ind-i-din-have-16840/)

